Hlina, Alojz, poslanec NR SR (2012-09-14):
Ďakujem veľmi pekne. Vážený pán predsedajúci, vážení kolegovia, zaznela tu obava, že tu budem opakovať to isté. Nebudem opakovať to isté. Snažím sa len zrekapitulovať a sfaktičniť možno môj predchádzajúci mierne emotívny výstup a hovoriť o praktických veciach. To, čo sme tu hovorili, že čo hovorí zákon. Zákon exaktne uvádza, možno to už budem vedieť doslovne aj citovať, že alebo vo vozidle, toto technologické zariadenie bude schopné vo vozidle komunikovať s dopravou infraštruktúrou a potom v tých ďalších na konci ustanoveniach je, že toto technologické zariadenie zbiera informácie o počte prejazdených kilometrov. To sú veci, ktoré som si nevycucal z prsta, to keď si dáte tú prácu, 193-ku si nájdete v tom zákone, tak tam to nájdete, to je tam presne uvedené. Neviem, čo viac potrebujete? Nie je tam napísané, že dostanete čipy a príde vám faktúra do týždňa, odkedy ho dostanete. To je pravda, že to tam nie je napísané, hej. Čiže zas by som si vyprosil, či som nejaký paranoik, alebo nie som paranoik, alebo že tu je nejaká paranoja, alebo nie je paranoja. To, čo som hovoril, je uvedené v zákone. Otázka stojí ani nie tak, ako ste sa tu, kolegovia, pýtali, že sa pána Počiatka spýtate, že čo teda on. On vám povie, že Hlina si mýli hrušky s jablkami a nie je to tak. Hej, to vám povie. No ani nemusí, môžme ušetriť čas, hej. Čiže otázka stojí skôr ináč, že otázka by mala stáť na pána ministra, že prečo je v zákone uvedené, keď už nič iné, tak prečo je v zákone uvedené, že bude zbierať údaje o počte prejazdených kilometrov? To je podľa mňa správna otázka. Na tú by sme mali chcieť vedieť odpovedať. A potom by sme mali chcieť vedieť, ako to robia inde, v iných krajinách. Nebojme sa toho. Mám pocit, že sa toho niekto bojí, keď sa dozvieme, ako to robia v iných krajinách a koľko to v tých iných krajinách stojí. To je podľa mňa kľúčové. To sa treba pýtať. Nepovedal som v tej veci, a to je už mierne politické, uznávam, to, čo tu odznelo ďalej, že s tým sú spojené náklady. Však koniec koncov so všetkým sú spojené náklady, na Slovensku krát dva. Čiže aj s týmto projektom sú spojené náklady. Ono sa tak povie, tak dobre znie, že zaplatí to Európska únia. Nezaplatí to Európska únia. Dokonca to v tej dôvodovej správe je niečo napísané v tom zmysle, že môže byť platené zo zdrojov Európskej únie. Čiže, viete, znova táto, čo pán kolega Poliačik hovoril, že vágnosť formulácií v dobe prísnych právnikov znamená, že nakoniec si to vždycky odkašle ten, komu na tom najmenej záleží, v tomto prípade štát. Tam je napísané, že môže byť hradené. Ale štátny rozpočet, ak som to dobre čítal, prípadne ma opravte, ráta s tým, že budúci a ďalší rok niekde na úrovni 47 mil. eur sa ráta priamo s vkladom nášho štátneho rozpočtu. Čo je hold, vážení, 1,5 mld. korún. Sám štátny tajomník vo výbore povedal, že on nevie presne, čo to je, nevie presne, kto to bude robiť, pán kolega Hambálek mi je toho svedkom, je o tom video, tak to povedal. On nevie presne, kto to bude robiť, nevie presne, čo to bude robiť, ale už vieme, že to bude stáť 1,5 mld. korún. Čo už keď teraz povie niekto 1,5 mld., tak vám garantujem, že to bude stáť 3 alebo 5. Lebo to je na Slovensku úplne bežné, až pravidlom. Čiže mierne politický budem v tom, keď aj tuto zaznelo, či je naozaj nevyhnutné, že zrovna teraz, v túto chvíľu, my potrebuje niečo, čo nevieme, jak bude vyzerať, čo nevieme, čo to bude robiť, či to potrebujeme, aby to stálo 1,5 mld. korún, keď včera 100 000 učiteľov neučilo, aj moje dcéry, moja dve dcéry boli doma. Tak čo je potom dôležitejšie? Tých 47 mil. je 50 % zo mzdových nárokov, ktoré predniesli učitelia. Odhad je niekde na úrovni 100 mil. eur, ktorých 10-percentné zvýšenie, týchto 47 mil. je 50 %. Vaša zodpovednosť. Ja o nej hovorím, ja to nemôžem ovplyvniť, ja vám to len môžem povedať. Je to vaša zodpovednosť, vás poslancov za SMER, aby ste to zvážili. Učiteľom to môžem odkázať. Keď včera pán Čaplovič hovoril, že skade mám zobrať? Invalidom, dôchodcom, skade mám zobrať? No od Počiatka, u Počiatka sú. Tie peniaze, 50 % z tých peňazí je u pána Počiatka. Čiže ak sa pán Čaplovič včera tak dojemne pýtal, teda že jak, skade, kde a nie je nič. Sú. Choďte, postavte sa čelom k tým učiteľom, povedzte im, ani bohovi, pardon za výraz, lebo tu sú iné priority, vážení! Tu máme inteligentný dopravný systém, ktorý nevieme, kto bude robiť, nevieme, čo bude robiť, ale už vieme, že bude stáť 1,5 mld. korún. To je prezentácia štátneho tajomníka pána Holáka na výbore pre obranu a bezpečnosť. Je to na videu, môžte si to pozrieť. Choďte a pustite to tým učiteľom, teda aby vedeli, kde sú peniaze. Ešte krátku poznámku poviem a potom poviem ten procedurálny návrh, že sa vrátim k tomu, už teda menej emotívne, k tomu škandálu. To je škandál, pán Chren. To je škandál, to, čo ste dneska predviedli. To, ako ste sa niektorí pozapisovali do prezenčiek, a to, ako statická kamera nasníma. To je škandál, to je hanba! Toto si tento parlament nezaslúži! To je hanba! Ja fakt silne s tým koketujem, že to nezverejním, a už to hovorím poslednýkrát z úcty k tomuto parlamentu, z úcty k tejto krajine. Lebo z vás viacerých, z dvojtretinových pomaly, SaS a pomaly 100-percentne SDKÚ a čiastočne iných poslaneckých klubov to urobí normálnych čistých darebákov. To sú to isté jak tí vreckári, čo chodia a neviem čo. To isté. Fuj! To je čistá hanba. Zapísať sa niekde a nebyť, ježišmária!, normálne by som sa od hanby prepadol. Mali ste možnosť ináč, mimochodom, polhodinu dozadu som to hovoril, niektorí došli, pán Štefanec, aj som vás privítal. Ostatní ani nedošli, lebo nedošli, lebo nie sú v budove. Samozrejme, vieme o tom. A keď ma niekto bude presviedčať, že je v budove, ja vám dokážem, že nebol v budove. Takže nehrajte so mnou tú hru, či niekto bol, alebo nebol v budove. Prosím vás, hanbite sa! Prepadnite sa od hanby pod zem a buďte ticho! Čo sa týka samotného návrhu o inteligentných dopravných systémoch, pán spravodajca, ináč je čaro nechceného, že zrovna vy ste spravodajca pri takom, čiže budete aj v pamäti zapísaný ako človek, ktorý stál pri tom, bol pri tom, keď sa to zavádzalo, keď ste ľudí šalili. Tak dávam, dobre, dávam procedurálny návrh v zmysle paragrafu, som si dokonca napísal, 83, aby predkladateľ stiahol uvedený návrh zákona na dopracovanie. (Reakcia spravodajcu.) Alebo 73. Je to dôležité? Ja myslím, že 83. (Reakcia spravodajcu.) Tak 73. V zásade vieme, o čom hovoríme? Čiže ten návrh je, aby predkladateľ stiahol návrh zákona na dopracovanie. Ďakujem veľmi pekne.